Nacionalismu vascu

El **nacionalismu vascu** xurde no cabero del sieglu XIX, tres la Tercer Guerra Carlista y la casi supresión dafecu de los fueros (lleis propies). El primer partíu políticu abiertamente nacionalista ye'l Partíu Republicanu Navarru, que converxe cola organización vizcaína de Sabino Arana Goiri pa formar el Partíu Nacionalista Vascu (EAJ-PNV), nun contesto de la corriente del Romanticismu.

## Orixe
No cabero del sieglu XIX apaecen nel país vascu unes corrientes defensores de la llingua y cultura vasques, los llamaos “euskeros”, que reaicionan contra la perda de valores prevocada pola fuerte inmigración pola creciente industrialización del país. Sabino Arana Goiri, consideráu'l creador del nacionalismu vascu xunta'l so hermanu Luis Arana Goiri, llimitóse a recoyer toes estes idees presentes na sociedá vasca.. Amas do EAJ-PNV que fundo y lideró, ye'l creador de dalgunos signos de la identidá vasca: La “Ikurriña” y el sostantivu *Euzkadi* ( qu'anguañu suel escribise como Euskadi, anque munchos prefieren emplegar el más xenuín Euskal Herria. 

## Partíu Nacionalista Vascu
*Ver articulu principal [[Partido Nacionalista Vasco]]*

El PNV apaez como ún de los primeros partíos democristianos d'Europa, oscilando siempre ente los sos principios independentistes y el so prgamatismu pactista. Tien sio en tolos periodos democráticos d'España la fuercia política principal del País Vascu. En Navarra, tien tamién una importante presencia hasta los años 80, nos que os *jeltzales* navarros e gran parte de los guipuzcoanos escindiéronse pa formar Eusko Alkartasuna.

## República, Guerra Civil y Dictadura

El primer nacionalismu vascu d'izquierdes ye Aición Nacionalista Vasca (EAE-ANV), con ciertu pesu nel periodu republicanu. Nesta dómina, les demandes nacionalistes d'autonomía reconoceránse cuando'l güelpe d'estáu de 1936 cuadno se firmará'l Estatutu d'Estella pal País Vascu. Cola cayía de Vizcya en 1937 y la rendición de les milicies vasques en Santoña (Pactu de Santoña), fina esti breve periodu d' autonomía moderna. Mientres la primer fase del franquismu la parte sur del País Vascu viviu algunos episodios de guerrilla (o maquis). En 1959 xurde ETA, que escomencipiará la so actividá armada de magar 1968. Nesti periodu, ente otros atentaos, ETA asesinó a Carrero Blanco, consideráu como'l posible continuador del réxime dictatorial.

## Fechos recientes

*ETA declara por primer vegada na so historia una tregua indefinida y los distintos partíos nacionalistes (PNV, EA, Batasuna) y Ezker Batua-Izquierda Unida (EB-IU) o [Partíu Carlista]], xunto a otros axentes sociales, firmen el Pactu de Lizarra (o d'Estella) comprometiéndose en que son los propios cidadanos vascos los que deben decidir el futuru d'Euskal Herria y buscar el fin de la violencia. 

*Illegalízase Batasuna, aplicando una nueva llei de partíos creada al efeutu. Mentres tanto, el lehendakari Juan José Ibarretxe Markuartu (PNV) propunxo un nuevu estatutu pa la Comunidá Autónoma Vasca, que ye conocíu como Plan Ibarretxe. L'estatutu incluyía a celebración dun referendu sobre la soberanía pa los habitantes de la Comunidá Autónoma Vasca.

## Fuercies polítiques nacionalistes vasques
*Partido Nacionalista Vasco
*Eusko Alkartasuna
*Batasuna (illegalizáu) anteriormente Herri Batasuna (HB) y Euskal Herritarrok (EH)
*Nafarroa Bai 
*Aralar